Deklaracija Regionalnog lanca vrijednosti (RLV)

*Uslužni sektor visoke dodane vrijednosti Jadranske Hrvatske*

**Regije u industrijskoj tranziciji imaju potencijal za jačanje regionalne konkurentnosti koristeći prilike koje nude globalni trendovi.** Ostvarivanje industrijske tranzicije zahtijeva novi jedinstveni (engl. *place*-*based*) pristup razvoju koji se temelji na spoju razvojnih politika (industrijske, inovacijske i regionalne politike) i učinkovitog korištenja teritorijalnog kapitala. Sukladno smjernicama Europske komisije, provedba industrijske tranzicije temelji se na četiri smjera promjene: (i) priprema za poslove u budućnosti, (ii) širenje i difuzija inovacija, (iii) promicanje poduzetništva i ulaganja privatnog sektora, (iv) podržavanje prijelaza na niskougljično i kružno gospodarstvo.

**Kako bi se omogućila industrijska tranzicija Jadranske Hrvatske izrađen je Plan za industrijsku tranziciju Jadranske Hrvatske (u daljnjem tekstu Plan)** kojim su definirani provedbeni mehanizmi za jačanje regionalnog eko sustava za industrijsku tranziciju te davanje podrške u modernizaciji i diversifikaciji regionalnog gospodarstva kroz stvaranje strateških partnerstava za inovacije, razvoj inovacijskih klastera, razvoj pametnih vještina te rast i usmjeravanje razvoja malih i srednjih poduzetnika i start-up tvrtki prema prioritetnim nišama.

**Nastavno na Plan, izrađen je Akcijski plan za RLV Uslužni sektor visoke dodane vrijednosti** kojim su definirani misija RLV-a, principi djelovanja i vrijednosti te tranzicijski ciljevi i aktivnosti koje će doprinijeti ostvarenju smjerova promjene Jadranske Hrvatske.

**Imajući u vidu da:**

* je **Plan**akt strateškog planiranja koji usmjerava industrijsku tranziciju i gospodarski razvoj Jadranske Hrvatske u novom programskom razdoblju 2021. – 2027. temeljen na pet prioritetnih sektora Jadranske Hrvatske koji imaju najveći potencijal za daljnji gospodarski rast i razvoj te jačanje regionalne konkurentnosti: sektor zelenog rasta, sektor plavog rasta, sektor zdravlja, sektor pametne industrije (industrije 4.0) te uslužni sektor visoke dodane vrijednosti;
* su unutarprioritetnih sektora, temeljem procesa poduzetničkog otkrivanja, **identificirane prioritetne niše** kao ključna područja u koja će se ulagati u okviru procesa industrijske tranzicije;
* suprioritetne niše grupirane u **regionalne lance vrijednosti Jadranske Hrvatske:**Plavi rast,Zeleni rast, Pametne industrije, Zdravlje i Uslužni sektor visoke dodane vrijednosti, koji predstavljaju teritorijalni alat za provedbu pametne specijalizacije na regionalnoj razini;
* su **Akcijskim planom za RLV Uslužni sektor visoke dodane vrijednosti** definirani misija RLV-a Uslužni sektor visoke dodane vrijednosti, principi djelovanja i vrijednosti te tranzicijski ciljevi i aktivnosti koji će doprinijeti ostvarenju smjerova promjene Jadranske Hrvatske;

**ovom se Deklaracijom** izražava stav o posvećenosti zajedničkim ciljevima i principima djelovanja definiranim u okviru Plana za industrijsku tranziciju Jadranske Hrvatske i Akcijskog plana za RLV Uslužni sektor visoke dodane vrijednosti te iskazuje interes za aktivnim sudjelovanjem u procesu industrijske tranzicije Jadranske Hrvatske koji za cilj ima unaprjeđenje pozicije regionalnog gospodarstva u globalnim lancima vrijednosti.

Ja, potpisnik, izjavljujem kako sam ovlašten prihvatiti okvir za industrijsku tranziciju predstavljen ovom Deklaracijom i Akcijskim planom RLV-a Uslužni sektor visoke dodane vrijednosti Jadranske Hrvatskete prihvaćam aktivnu ulogu svoje organizacije u procesu industrijske tranzicije. Potpisom Deklaracije također dopuštam da se javni podaci tvrtke te osobni kontakt podaci koriste u svrhu postizanja ciljeva industrijske tranzicije.

|  |  |
| --- | --- |
| Naziv pravnog subjekta:  |  |
| OIB pravnog subjekta: |  |
| Adresa sjedišta/podružnice pravnog subjekta u Jadranskoj Hrvatskoj:  |  |
| Ime i prezime ovlaštene osobe:  |  |
| Mjesto i datum pristupanja:  |  |
| Potpis: |  |